open-index/open-wikipedia-markdown huggingface dataset:
Timimoun

**Timimoun** () on kunta sekä Timimounin maakunnan ja piirikunnan keskus Algeriassa. Se sijaitsee Gouraran keidasalueella 1&nbsp;200 kilometriä Algerista etelään. Kunnassa on 33&nbsp;100 asukasta (vuonna 2008, väestönlaskenta). 

Timimoun on Gouraran keidasalueen historiallinen keskus. Sen ensimmäiset asukkaat olivat mustia afrikkalaisia, jotka joutuivat 300–400-luvuilla alueelle asettuneiden zenata-berberien alaisuuteen. Keitailla asui myös juutalaisia ja 1100-luvulta lähtien arabeja. Timimoun oli tärkeä kauppapaikka, joka tuotti taateleita ja puutarhaviljelyn tuotteita. Sen kautta kulkivat myös pohjoiseen matkanneet orjakaravaanit. Ranskan siirtomaa-aikana Timimouniin asettui paimentolaisia, jotka ottivat kaupankäynnin haltuunsa. 1950-luvulla Gouraran asukkaista 28,8 % oli berbereitä, 24,7 % arabeja ja 46,5 % haratineja.

Elämän keitaalla mahdollistaa pohjavesi, jota on hyödynnetty perinteisen foggara-keinokastelujärjestelmän avulla. Timimounin keitaalle on kaivettu 2&nbsp;329 kaivoa ja noin 50 kilometriä kastelukanavaa. Järjestelmän toiminnasta ja puutarhaviljelystä vastasivat alistetut haratinit, kun taas maanomistajat nauttivat heidän töidensä tuloksista. Berberit ja haratinit asuivat *ksar*-nimellä kutsutussa linnoituksessa ja arabit sen ulkopuolelle syntyneessä kylässä.

Vuonna 1954 Timimounissa oli 3&nbsp;000 asukasta. Sen väestö kasvoi 1960–1980-luvuilla nopeasti korkean syntyvyyden, paimentolaisten paikalleen asettumisen ja muualta suuntautuneen muuttoliikkeen seurauksena. Sittemmin kasvu on tasaantunut. Kaksi kolmasosaa kunnan väestöstä asuu keskustaajamassa.

Timimounista tuli vuonna 1974 Adrarin maakuntaan kuuluneen piirikunnan eli *daïran* ja vuonna 2019 oman maakunnan keskus. Maatalouden merkitys on viime vuosikymmeninä vähentynyt, ja suurin osa työvoimasta saa elantonsa voimakkaasti kasvaneista hallinnosta ja palveluista. Nykyaikainen taajama on laajentunut Adrariin, Béchariin ja El-Goléaan johtavien pääteiden varsille, mutta myös vanha *ksar* on säilynyt elinvoimaisena.

Timimounin palmutarhat ja puutarhaviljelmät kärsivät pohjaveden pinnan alenemisesta, suolatasangon eli *sebkhan* laajentumisesta ja huolenpidon puutteesta. Foggara-järjestelmä on vähitellen rappeutunut, ja sitä hoitavat köyhät haratinit siirtyvät mielummin palkkatöihin tai muuttavat muihin kaupunkeihin. Timimounin tulevaisuudelle tärkeää on kulttuuri- ja luontomatkailu, joka auttaa ylläpitämään myös keidasalueen identiteettiä. Toisen kehitysnäkymän avaa 2000-luvun alussa aloitettu öljy- ja kaasuesiintymien hyödyntäminen.

## Lähteet
Haakon Pedersen

**Haakon Pedersen** (1959 Horten, Norja – 7. tammikuuta 2023 Karlstad, Ruotsi) oli norjalainen kevyen musiikin laulaja.

## Ura
Pedersen muutti kotikaupungistaan Hortenista Ruotsin Karlstadiin 1980. Hän liittyi jazzrock-yhtye Mantraan, joka ehti tehdä yhden studioalbumin ennen hajoamistaan. Pedersen opiskeli klassista musiikkia, mutta hänen suurin kiinnostuksensa oli amerikkalaisvaikutteinen pop.

Pedersen osallistui Melodifestivalen-kilpailuun vuosina 1988 ja 1989. Ensimmäisellä kerralla hän sijoittui neljänneksi kappaleella "Bang, en explosion" ja toisella kerralla hän sijoittui viidenneksi kappaleella "Nattens drottning", joka on duetto oopperalaulaja Elisabeth Bergin kanssa. Vuonna 1989 julkaistiin Pedersenin studioalbumi *Nattens drottning*.

Pedersenin tulkitsemia musiikkikappaleita ovat "Nattens drottningin" ohella muun muassa "Inget stoppar oss nu", "Mina minnens stad" ja "Ringar på vatten". Ne on säveltänyt Lasse Holm ja sanoittanut Ingela Forsman.

Pedersen työskenteli myös musiikinopettajana.

## Lähteet
Elisabeth Berg

**Elisabeth Berg** (s. 1964 Luulaja, Ruotsi) on ruotsalainen ooppera- ja konserttilaulaja. Hänen äänialansa on sopraano.

Berg opiskeli säveltaiteita Tukholmassa, minne hän myös asettui. Hänen varhaisia tehtäviään on yksi päärooleista oopperassa *[[The Phantom of the Opera|Fantomen på operan]]* vuonna 1989. Klassisen oopperan ohella Berg on esittänyt pop-oopperaa. Vuonna 1989 hän osallistui Melodifestivalen-kilpailuun Haakon Pedersenin kanssa kappaleella "Nattens drottning".

## Lähteet

## Aiheesta muualla
*Operabase: Elisabeth Berg
Ala-Mielunjärvi

**Ala-Mielunjärvi** (&nbsp;) on Venäjällä Karjalan tasavallan Suojärven piirissä Loimolan kunnassa sijaitseva järvi, jonka laskujoki Sytiviermänjoki laskee Korpijärveen.

## Maantietoa
Ala-Mielunjärvi on 2,3&nbsp;kilometriä pitkä ja 900&nbsp;metriä leveä. Sen pinta-ala on 1,00 neliökilometriä . Järvellä on selkeä järvenselkä, mutta pohjoisosassa se kapenee lähes kilometrin mittaiseksi ja 100–350&nbsp;metriä leveäksi lahdeksi. Järvi on metsämaiden ympäröimä paitsi järven koillispuolella, jossa aukeaa puuton avosuo. Järvessä on ainakin yksi saari, joka sijaitsee sen eteläosassa. Satelliittivalokuvassa erottuu viisi muutakin saarta, jotka voivat olla luotoja. Järven ympäristö vaikutta autiolta ja ainoat tiet kiertävät järven kauempaa.

## Vesistösuhteita
Ala-Mielunjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jonka Juuvanjoen valuma-alueella ja Korpijärven alueella se sijaitsee. Kummatkin vesistöalueet päätyvät Jänisjokeen, joka virtaa Jänisjärven läpi laskien lopulta Laatokkaan, jonka laskujoki Neva laskee Pietarissa Itämeren Suomenlahteen.

Järven eteläpäähän laskee Ylä-Mielunjärveen kautta virtaava Sytiviermänjoki, joka jatkaa pohjoispäässä kapenevan lahden päästä länteen päin laskien Suomen puolella Korpijärveen. Joen luusuaan yhtyy koillisesta tuleva Mutasen lasku-uoma.

## Lähteitä
### Huomioita

### Viitteet
Ylä-Mielunjärvi

**Ylä-Mielunjärvi** (&nbsp;) on Venäjällä Karjalan tasavallan Suojärven piirissä Loimolan kunnassa sijaitseva järvi, jonka laskujoki Sytiviermänjoki laskee Ala-Mielunjärveen.

## Maantietoa
Ylä-Mielunjärvi on 2,4&nbsp;kilometriä pitkä, 1,3&nbsp;kilometriä leveä ja sen pinta-ala on 1,48&nbsp;neliökilometriä  (joskus ilmoitetaan 1,6&nbsp;km² ). Järvenselkä on avoin, mutta pohjoisessa siihen työntyy leveä niemi, jonka molemmilla puolille jää lahdet. Järven lähiympäristö on metsämaata, mutta pohjoisen rannat ovat paikoin avosuota. Järvessä vaikuttaa satelliittivalokuvissa olevan vain yksi matala saari. Suomen puolelta ja Korpijärven kautta tulee yhtenäinen harjujakso, joka ohittaa järven sen lounaispuolelta ja viistää järven etelärantaa. Järven ympäristö vaikuttaa autiolta eikä järven lähelle tule tietä.

## Vesistösuhteita
Ylä-Mielunjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jonka Juuvanjoen valuma-alueella ja Korpijärven alueella se sijaitsee. Kummatkin vesistöalueet päätyvät Jänisjokeen, joka virtaa Jänisjärven läpi laskien lopulta Laatokkaan, jonka laskujoki Neva laskee Pietarissa Itämeren Suomenlahteen.

Järven itäosan lahteen laskee Sytiviermänjoen yläjuoksun osuus ja toinen lyhyempi suopuro. Myös järven eteläpäähän laskee lyhyt metsäpuro. Järven pohjoispäästä jatkaa Sytiviermänjoki eteenpäin laskien Ala-Mielunjärveen ja siitä eteenpäin Suomen puolelle Korpijärveen. Järven valuma-alueen pinta-alaksi on ilmoitettu 134&nbsp;km² .

## Lähteitä
### Huomioita

### Viitteet
Palacio de las Garzas

**Palacio de las Garzas** on Panaman presidentin virka-asunto. Rakennus on peräisin vuodelta 1673, mutta siihen on tehty myöhemmin huomattavia muutoksia. Palatsi on toiminut lähes kaikkien Panaman presidenttien virka-asuntona sitten maan itsenäisyyden vuonna 1903.

## Historia

Palacio de las Garzas rakennettiin alkujaan vuonna 1673, jolloin se oli Panaman espanjalaisen kuvernöörin asunto. Rakennuksessa oli myös varastotiloja, viininvalmistamo, tulli ja kansallispankin päätoimisto.

Panama itsenäistyi vuonna 1903. Palacio de las Garzas on siitä lähtien toiminut miltei kaikkien Panaman presidenttien virka-asuntona. Presidenteistä vain muutamat, kuten Martin Torrijos ja Ernesto Pérez Balladares käyttivät muita virka-asuntoja. Palatsin nimi tarkoittaa suomeksi vapaasti kääntäen haikaroiden palatsia. Nimi juontuu vuodesta 1922, jolloin presidentti Belisario Porrasin virkakaudella palatsille vapautettiin haikaroita koristamaan sen andalusialaista sisäpihaa.

Rakennusta on kunnostettu ja muunneltu useita kertoja sen rakentamisen jälkeen. 1920-luvulla palatsiin rakennettiin sen 2. ja 3. kerros. Kun Yhdysvaltain poliosta kärsinyt presidentti Franklin D. Roosevelt vieraili Panamassa vuonna 1934 rakennukseen lisättiin myös hissi Rooseveltin tarpeita varten.

## Kuvia

Tiedosto:Salon tamarindos 2.JPG|Sali.
Tiedosto:PALACIO PRESIDENCIAL.jpg|Sisätiloja.
Tiedosto:Palacio de las garzas.jpg|Haikara palatsilla.
Tiedosto:Joe Biden visit to Panama, March 2013 02.jpg|Tuolloinen Yhdysvaltain varapresidentti Joe Biden vierailulla vuonna 2013.


## Lähteet
Strzelce Opolskie (kunta)

**Strzelce Opolskie** on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 30&nbsp;269. Kunnan hallintokeskus on Strzelce Opolskien kaupunki.

Strzelce Opolskien kunnan pinta-ala on noin 203&nbsp;neliökilometriä. Valtatiet 88 ja 94 sekä voivodikunnan tiet 409 ja 426 kulkevat kunnan halki. Kunnan ainoa käytössä oleva rautatielinja on Bytom–Wrocław Główny-välin nro 132. Strzelce Opolskien kunta rajoittuu Gogolinin, Izbickon, Jemielnican, Kolonowskien, Leśnican, Ozimekin, Toszekin, Ujazdin, Wielowieśin ja Zdzieszowicen kuntiin. Sen pohjoisosat sijaitsevat Sleesian alangolla ja eteläosat Sleesian ylängöllä. Strzelce Opolskien pinta-alasta noin 58&nbsp;prosenttia on maatalousmaata ja noin 31&nbsp;prosenttia metsää. Jemielnica-joki sivujokineen virtaa kunnan alueella.

Strzelce Opolskien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 35&nbsp;787. Vuoden 2020 joulukuussa 51,5&nbsp;prosenttia kunnan asukkaista oli naisia ja 48,5&nbsp;prosenttia miehiä. Alle 18-vuotiaat muodostivat kunnan väestöstä 16,3&nbsp;prosenttia, työikäiset 60,7&nbsp;prosenttia ja eläkeikäiset 23,0&nbsp;prosenttia. Väestön keski-ikä oli 42,8&nbsp;vuotta. Vuonna 2020 kunnan työttömyysaste oli 6,5&nbsp;prosenttia.

Kunta jakautuu Strzelce Opolskien kaupunkiin ja seuraaviin kyliin:

* Błotnica Strzelecka
* Brzezina
* Dziewkowice
* Grodzisko
* Jędrynie
* Kadłub
* Kalinowice

* Kalinów
* Ligota Dolna
* Ligota Górna
* Niwki
* Osiek
* Płużnica Wielka
* Rozmierka

* Rozmierz
* Rożniątów
* Sucha
* Szczepanek
* Szymiszów
* Warmątowice

## Lähteet

## Aiheesta muualla

*
Yangin–Millsin teoria

**Yangin-Millsin teoria** on fysiikassa mittakenttäteoria, joka on yleistys James Clerk Maxwellin sähkömagnetismin teoriasta. Yangin-Millsin teoria antaa pohjan hiukkasfysiikan standardimallille. Teoriaa voidaan käyttää heikon ja vahvan vuorovaikutuksen kuvaamiseen. Se on nimetty Chen-Ning Yangin ja Robert Millsin mukaan. 

Vaikka Yangin-Millsin teoria antaakin tarkkoja ja hyödyllisiä tuloksia, jotka vastaavat fysiikan havaintoja, sen matemaattista pohjaa ei ole onnistuttu luomaan täysin pitävästi. Yangin-Millsin teorian olemassaolon ja niin sanotun massavälin todistaminen onkin yksi Clay-instituutin miljoonan Yhdysvaltain dollarin arvoisista Millennium-ongelmista.

## Lähteet
Aloxe-Corton

**Aloxe-Corton** on kunta Ranskassa Côte-d’Orin departementissa Bourgogne-Franche-Comtén alueella. Se sijaitsee noin 5 kilometriä Beaunen kaupungista pohjoiseen.

Kunnan keskustassa oleva uusromaanisen Saint Médardin kirkko on rakennettu vuonna 1890. Kirkon alttaritaulu on vuodelta 1470. Kunnan alueella on kolme linnaa, joista huomattavin on *Château de Corton André*. Linnan tunnusmerkki on näyttävä lasitetusta kattotiilestä valmistettu katto. Linna on huomattava viinitila. 

## Viinintuotanto
Kunta sijaitsee Côte de Beaunen viinintuotantoalueella, ja siellä tuotetut viinit saavat käyttää Aloxe-Corton (AOC) laatumerkintää.

## Lähteet

## Aiheesta muualla
Sulkalatvat

**Sulkalatvat** (*Pterocephalus*) on kuusamakasveihin, aiemmin purtojuurikasveihin, kuuluva kasvisuku. Suvussa on 33 lajia ruohoja tai varpumaisia kasveja, joita esiintyy Välimeren alueella, Kanariansaarilla, Länsi-Aasiassa ja muutamissa Afrikan maissa.

## Lajeja
Sulkalatvoihin kuuluu suomeksi nimetyt lajit:
* kanariansulkalatva (*Pterocephalus dumetorum* (Brouss.) Coult.) – Kanariansaarilla
* teidensulkalatva (*Pterocephalus lasiospermus* Link) – Kanariansaarilla
* kreikansulkalatva (*Pterocephalus perennis* Coult. tai *Pterocephalus pterocephala*) – Kreikassa
* palmansulkalatva (*Pterocephalus porphyranthus* Svent.) – Kanariansaarilla
* anagansulkalatva (*Pterocephalus virens* Webb & Berth.) – Kanariansaarilla.

## Lähteet

## Aiheesta muualla
* Finto: Kassu – Kasvien suomenkieliset nimet: ''Pterocephalus''
Mimosiot

**Mimosiot** (*Anadenanthera*) on hernekasveihin kuuluva kaksilajinen kasvisuku. Sen lajit ovat mimosien sukuisia eteläamerikkalaisia puita. Niitä kasvaa luonnonvaraisina Karibianmeren eteläosasta Argentiinaan, kasvupaikkoja ovat tyypillisesti kausikuivat metsät ja savannit. Jopomimosiota on perinteisesti käytetty hallusinogeeninä Etelä-Amerikassa. Merkittävin kemiallinen yhdiste kasvissa on bufoteniini-alkaloidi.

## Lajit
* sebilmimosio (*Anadenanthera colubrina* (Vell.) Brenan)
* jopomimosio (*Anadenanthera peregrina* (L.) Speg.) 

## Lähteet
Dinizia

**Dinizia** on hernekasveihin kuuluva kaksilajinen puusuku. Suvun kasvit ovat jättikokoisia trooppisen sademetsän puita, jotka kasvavat Etelä-Amerikan Amazoniassa, Brasiliassa, Surinamessa ja Guyanassa. Lajit ovat *[[Dinizia excelsa]]* (kuvattu 1920-luvulla) ja *[[Dinizia jueirana-facao]]* (kuvattu 2010-luvulla). *D. excelsa* -laji voi kasvaa yli 60 metriä korkeaksi ja kolmen metrin tyvipaksuuteen. Sitä hakataan kovapuuksi, mutta laji on toistaiseksi elinvoimainen. Amazonin sademetsän suurimmiksi kasvavat puut kuuluvat lajiin ja korkein tunnettu yksilö on yli 88 metriä korkea. *D. jueirana-facao* -laji tunnetaan erittäin harvinaisena Brasilian Espírito Santon alueelta ja laji on äärimmäisen uhanalainen.

## Lähteet
Mutobot

**Mutobot** (*Isoberlinia*) on afrikkalainen hernekasvisuku, johon kuuluu viisi lajia. Mutobot ovat puita, jotka kasvavat tyypillisesti kausikuivissa metsissä yksilajisina metsiköinä. Suvun lajit esiintyvät Saharan eteläpuolella ja Keski-Afrikassa: Kongossa, Tansaniassa, Sambiassa ja Angolassa.

## Lajit
Mutobojen suvun lajit ovat:
* Angolanmutobo (*Isoberlinia angolensis* (Welw. ex Benth.) Hoyle & Brenan)
* Sudaninmutobo (*Isoberlinia doka* Craib & Stapf)
* Tansanianmutobo (*Isoberlinia scheffleri* (Harms) Greenway)
* *[[Isoberlinia paradoxa]]* Hauman
* *[[Isoberlinia tomentosa]]* (Harms) Craib & Stapf 

## Lähteet

## Aiheesta muualla
* Finto: Kassu – Kasvien suomenkieliset nimet: ''Isoberlinia''
* iNaturalist: ''Isoberlinia''
* UniProt: Taxonomy - ''Isoberlinia'' 
* Global Biodiversity Information Facility (GBIF): ''Isoberlinia''
Festival da Canção

**Festival da Canção** (suom. *Laulufestivaalit*) on vuosittain järjestettävä portugalilainen laulukilpailu, jonka voittaja valitaan edustamaan Portugalia Eurovision laulukilpailuun. Kilpailu on järjestetty vuodesta 1964 alkaen ja kilpailun järjestäjänä toimii Portugalin yleisradioyhtiö RTP. Kilpailu on järjestetty myös vuosina 1970 ja 2000, vaikka noina vuosina Portugali ei osallistunut Eurovision laulukilpailuun.

## Voittajat

## Lähteet
Boom Technology

**Boom Technology, Inc.** (kauppanimeltään **Supersonic**) on yhdysvaltalainen yhtiö, joka suunnittelee Mach 1,7:n nopeudella kulkevaa (1&nbsp;800&nbsp;km/h), 55-paikkaista yliäänikonetta. Tulevan yliäänimatkustajakoneen nimeksi on valittu Overture. 2022 Boom Supersonic ilmoitti rakentavansa Overture Superfactoryn Pohjois-Carolinan Greensboron Piedmont Triadin kansainväliselle lentokentälle. Tehtaan pitäisi aloittaa Boom Overturen tuotanto 2024 ja esitellä se 2026. Yhtiö teki koelentoja XB-1-pikkukoneella vuosina 2024–2025.

## Lähteet
Mo Brooks

**Morris Jackson ”Mo” Brooks Jr.** (s. 29. huhtikuuta 1954 Charleston, Etelä-Carolina) on yhdysvaltalainen republikaanipoliitikko. Hän edusti Alabaman osavaltion 5. vaalipiiriä Yhdysvaltain edustajainhuoneessa vuosina 2011–2023.  Brooks pyrki Yhdysvaltain senaattiin vuoden 2022 vaaleissa, mutta hävisi lopulta republikaanien esivaaleissa Katie Brittille. Brooks oli Alabaman osavaltion edustajainhuoneen jäsen vuosina 1982–1992.

Brooks vastustaa aborttia ja Yhdysvaltain terveydenhuoltouudistusta, ja kannattaa vapaata aseenkanto-oikeutta ja aselakien löyhentämistä.

Brooks on naimissa ja hänellä on neljä lasta.

## Lähteet

## Aiheesta muualla
* Brooksin edustajainhuonesivut
Retamat

**Retamat** (*Retama*) on hernekasveihin kuuluva suku, jossa on viisi lajia. Ne ovat Pohjois-Afrikassa, Lähi-idässä ja Etelä-Euroopassa alkuperäisinä esiintyviä pensaita, jotka kasvavat usein kuivilla ja hiekkaisilla paikoilla.

## Lajit
* *Retama dasycarpa*
* tuoksuretama eli retama (*Retama monosperma*) – Esiintyy Pohjois-Afrikassa, Espanjassa, Portugalissa ja Kreikassa.
* vitiretama (*Retama raetam*) – Esiintyy Pohjois-Afrikassa, Lähi-idässä ja Sisiliassa.
* *Retama rhodorhizoides*
* *Retama sphaerocarpa* 

## Lähteet

## Aiheesta muualla
* Finto: Kassu – Kasvien suomenkieliset nimet: ''Retama''
Belisario Porras Barahona

**Belisario Porras Barahona** (1856 – 28. elokuuta 1942) oli Panaman presidentti kolmeen otteeseen vuosina 1912–1916, 1918–1920 ja 1920–1924. Porras oli muodollisesti liberaali, mutta häntä on kuvailtu tarkemmin kansallistunteeseen tai harvainvallan vastustukseen vedonneena populistina.

## Elämäkerta

### Nuoruus
Belisario Porras Barahona syntyi Las Tablasin kaupungissa nykyisen Panaman Los Santosin maakunnassa vuonna 1856. Panama oli vielä tuolloin osa Kolumbiaa. Porras varttui isoäitinsä luona, mutta lähti lopulta opiskelemaan isänsä luokse Kolumbian pääkaupunki Bogotáan. Myöhemmin hän valmistui politiikan ja lain opinnoista Kolumbian kansallisesta yliopistosta vuonna 1881.

### Poliittisen uran alku
Opintojensa jälkeen Porras palasi Panamaan, jossa hän työskenteli liberaalipuolueen (*Partido Liberal*) parissa. Kolumbian liberaalit aloittivat niin sanotun tuhannen päivän sodan maan konservatiiveja vastaan vuonna 1899. Mukaan sotaan ajautui myös Panaman alue. Panamassa monet näkivät sodan mahdollisuutena suuremmalle autonomialle tai jopa itsenäisyydelle. Tukea antoi kanavahankkeesta kiinnostunut Yhdysvallat. Porras vastusti tuen hankkimista Yhdysvalloilta peläten tämän ajavan Panaman Yhdysvaltojen siirtomaaksi. Panama julistautui joka tapauksessa itsenäiseksi Yhdysvaltojen suojeluksessa vuonna 1903. Myöhemmin Yhdysvallat osti Panaman kanavayhtiön oikeudet ranskalaisilta. Panaman uusi itsenäinen hallinto riisti Porrasilta kansalaisuuden vuosiksi 1905–1906 hänen Yhdysvaltojen vastaisten mielipiteiden takia. Porras vietti suurimman osan aikaansa vuosien 1905 ja 1912 välillä perheensä luona Las Tablasissa.

### Presidenttinä

Porras voitti Panaman presidentinvaalit vuonna 1912. Hän toimi presidenttinä lyhyttä taukoa lukuun ottamatta vuoteen 1924 saakka. Porrasia seurasi vuonna 1916 Ramón Maximiliano Valdés Porrasin toimiessa hänen varapresidenttinään. Kun Ramón Maximiliano Valdés kuoli vuonna 1918 Porras oli virkaa tekevä presidentti vuoteen 1920 saakka. Hän erosi tehtävistään voidakseen perustuslaillisesti asettua uudelleen ehdolle. Hän voitti jälleen presidentinvaalit vuonna 1920. Hänen seuraajansa oli Rodolfo Chiari.

Porras oli muodollisesti liberaali, mutta tarkemmin häntä on kuvailtu populistiksi. Hänen kannattajiaan olivat etenkin pikkuporvariston pienet ja keskisuuret maanomistajat ja työväestö. Heihin Porras vetosi usein kansallismielisellä ja harvainvallan vastaisella retoriikalla. Toisaalta esimerkiksi lakkoja tukahdutettiin varsin ankarin voimatoimin. Porras toteutti useita Panaman koulutukseen ja infrastruktuuriin liittyneitä hankkeita. Näihin lukeutui esimerkiksi Santo Tomásin sairaalan ja Panaman La Exposiciónin kaupunginosan rakennuttaminen, sekä rautatien veto Chiriquín maakuntaan. Yksi huomattavimmista uudistuksista oli Panaman rikoslain laatineen komission asettaminen. Yhdysvallat puuttui Panaman sisäisiin asioihin merijalkaväen joukoin vuosina 1917 ja 1918. Vuonna 1921 Panama kävi Coton sodaksi kutsutun rajakonfliktin Costa Ricaa vastaan, jonka aikana se menetti kiistellyn Coton alueen.

Porras kuoli kotonaan Panamassa 28. elokuuta 1942.

## Lähteet
Planet Zero

**Planet Zero** on yhdysvaltalaisen Shinedownin studioalbumi, joka julkaistiin 1. heinäkuuta 2022.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 7+/10

## Lähteet
Brilon

**Brilon** on kaupunki Hochsauerlandin piirikunnassa Nordrhein-Westfalenin osavaltiossa läntisessä Saksassa. Brilon kuuluu Sauerlandin alueeseen ja se on historiallinen hansakaupunki. Brilonin keskiaikainen vanhakaupunki muodostaa arkkitehtonisesti edustavan kokonaisuuden.

## Maantiede
Brilon sijaitsee osavaltionsa itäosassa runsaat 40 kilometriä Paderbornista etelälounaaseen, noin 80 kilometriä Dortmundista itäkaakkoon ja noin 65 kilometriä Kasselista länteen. Brilon ympäristöineen on Nordrhein-Westfalenin oloissa melko harvaan asuttu. Alue kuuluu osavaltionsa kaakkoisosan kattavaan Arnsbergin hallintopiiriin. Brilon rajoittuu kaakossa Hessenin osavaltioon. Se on suhteellisen metsäistä ylänkömaata, jossa maasto kohoaa paikka paikoin yli puolen kilometrin korkeuteen merenpinnasta. Brilonin kunnallisen metsäalueen (Briloner Stadtwald) pinta-ala on 7&nbsp;750 hehtaaria.

Brilon koostuu seitsemästätoista osa-alueesta, joista neljätoista oli aiemmin itsenäisiä maalaiskuntia. Ne liitettiin Brilonin kaupunkiin 1970-luvun puolessa välissä. Brilonin osa-alueet ovat Brilon, Brilon-Wald ja Gudenhagen-Petersborn sekä aiemmin itsenäiset Alme, Altenbüren, Bontkirchen, Esshoff, Hoppecke, Madfeld, Messinghausen, Nehden, Radlinghausen, Rixen, Rösenbeck, Scharfenberg, Thülen ja Wülfte.

## Historia

Ensimmäinen asiakirjamaininta Brilonista on keisari Otto II:n dokumentissa, joka on päivätty 4. kesäkuuta 973. Arkkipiispa Engelbert perusti Brilonin kaupungin 1220 ja myöhemmin 1200-luvulla rakennettiin kirkko ja raatihuone. Brilon kukoisti muuriensa suojassa 1200- ja 1300-luvuilla. Kolmikymmenvuotisen sodan aikana 1632 Hessen otti kaupungin haltuunsa ja 1650-luvulla perustettiin oppilaitos Gymnasium Petrinum Brilon. Laajat tulipalot tuhosivat Brilonia neljään otteeseen 1700-luvulla. Vuonna 1818 kaupunki liitettiin Preussiin ja se toimi Brilonin piirikunnan hallintopaikkana aina vuoteen 1974, jolloin piirikunta lakkautettiin. 1800-luvulla vanhat kaupunginmuurit purettiin ja kaupungin alue laajeni huomattavasti. Maailmansotien välisenä aikana Brilon teollistui voimakkaasti ja talous kukoisti. Toisen maailmansodan pommituksissa kuoli satoja brilonilaisia ja sodan päätyttyä kaupunki kuului Britannian miehitysvyöhykkeeseen. Heti sodan jälkeen Briloniin muutti noin 1&nbsp;600 pakolaista. Nykyinen Brilon syntyi 1975 suurten kuntaliitosten myötä.

Brilonin raatihuone, Rathaus Brilon, on Saksan vanhimpia. Sitä alettiin rakentaa todennäköisesti 1217. Nykyisen barokkiasunsa se sai 1700-luvun puolessa välissä. Brilonin maamerkki on Propsteikirche St. Petrus und Andreas -kirkon länsitorni.

Brilonin kaupungin omistamalle metsäalueelle on valittu vuodesta 2004 oma metsäkeiju, Waldfee.

## Talous ja liikenne
Brilonissa toimivia yrityksiä ovat muun muassa ABB, Hoppecke Batterien ja Egger Group.

Brilonin rautatieasemat ovat vuonna 1898 avattu Bahnhof Brilon Stadt ja Bahnhof Brilon Wald. Myös Messinghausenissa on rautatieasema. Keskeiset maantieyhteydet ovat Bundesstraße 7 ja Bundesstraße 480. Lähimmät moottoritiet ovat Bundesautobahn 33 ja Bundesautobahn 44.

## Lähteet

## Aiheesta muualla
*Brilon, Nordrhein-Westfalen, Saksa — Sunrise, Sunset, and Daylength
Perosa

**Perosa** voi tarkoittaa ainakin seuraavia:

;paikannimenä:
* Perosa Argentina, kunta Torinon metropolikaupungissa Piemonten hallintoalueella Italiassa
* Perosa Canavese, kunta Torinon metropolikaupungissa Piemonten hallintoalueella Italiassa
* Villar Perosa, kunta Torinon metropolikaupungissa Piemonten hallintoalueella Italiassa
Nelostie (televisiosarja)

**Nelostie** on suomalainen vuonna 1965 valmistunut kymmenosainen MTV:n ja Suomen Filmiteollisuuden yhteisesti tuottama dokumentaarinen televisiosarja. Reportaasimaisessa dokumentaarisessa ohjelmasarjassa valtatietä 4 seuraten tarkasteltiin Suomen eri osille tyypillisiä kuvaushetken aikaisia olosuhteita pohjoisesta etelään. Sarjassa on kuvattu lukuisia suomalaisia maisemia ja tunnettuja rakennuksia. Lisäksi sarjassa haastateltiin tavallisia suomalaisia ihmisiä ja paikallisia kuuluisuuksia. 

Ohjelman juontajana toimi Hugo Ahlberg.

## Taustaa ja esitystiedot
Dokumenttisarjan kuvaaminen aloitettiin vuonna 1964. Ensimmäisten jaksojen kuvaamiseen kului aikaa noin pari kuukautta, ja 30&nbsp;000 metriä filmiä. 

Sarjan ensimmäinen tuotantokausi, joka kattoi viisi ensimmäistä jaksoa ensiesitettiin MTV:llä tammi–toukokuussa 1965. Kevään 1965 aikana kuvattiin sarjan toinen tuotantokausi. Toisen tuotantokauden jaksot esitettiin syyskuun 1965 ja tammikuun 1966 välillä. Sarja esitettiin uusintana MTV:llä joulukuussa 1985, jolloin alkuperäinen sarja oli koostettu neljään koosteohjelmaan. Sarja on nykyisin katsottavissa muun muassa Kansallisen audiovisuaalisen instituutin ylläpitämällä Elonet-sivustolla.

## Jaksot

## Huomioitavaa

## Lähteet
Perosa Argentina

**Perosa Argentina** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3&nbsp;174 asukasta.

## Lähteet

## Aiheesta muualla
Majakkasairaala

**Tyks Majakkasairaala** eli **T3-sairaala** on sairaalarakennus Turun Kupittaalla, valtatien 1 yläpuolella Kupittaan rautatieaseman lähellä. Se on osa Kantasairaalaa, joka on Turun yliopistollisen keskussairaalan päätoimipaikka. Rakennus avautui vaiheittain tammi–helmikuussa 2022 ja sen pääsuunnittelija on arkkitehti Susanna Kalkkinen.

Majakkasairaalaan sijoittuvat lasten ja nuorten sairauksien hoito, naistentautien ja synnytysten hoito, korva-, nenä- ja kurkkusairauksien hoito, suu- ja leukasairauksien hoito sekä sairaanhoidollisia tukipalveluja. Rakennukseen on muuttanut useita palveluita U-sairaalasta, jonka tyhjentäminen on ollut Tyksin pitkän tähtäimen tavoite.

Majakkasairaalan rakennustyöt alkoivat vuonna 2016, mutta epäonnistuneen betonivalun vuoksi ne viivästyivät aluksi noin vuodella. Betonivalun korjaamisen jälkeen rakennus valmistui aikataulussa ja kustannusarviossa. Hanke maksoi noin 185 miljoonaa euroa.

## Lähteet
Juhava

**Juhava** on suomalainen kynttilätehdas, joka on erikoistunut puhtaasta steariinista käsityönä valmistettuihin kynttilöihin, joita käytetään muun muassa kirkoissa. Juhavan toiminta käynnistyi 1942 vanhassa navetassa Etelä-Haagassa, silloisessa Haagan kauppalassa. Toiminnan laajetessa valmistus siirtyi 1960-luvulla Helsingin Tehtaankadulle ja sieltä 1979 Lohjalle.

Suomen Kirkon Sisälähetysseura osti Juhavan vuonna 1988. Vuodesta 2015 lähtien Juhavan kynttilätehdas on sijainnut Pieksämäellä entisissä Raamattutalon tiloissa. Juhava on vuoden 2022 alusta ollut osa Sacrum-Kotimaa Oy:n toimintaa ja se valmistaa alttari- ja kastekynttilöiden lisäksi kruunu- ja pöytäkynttilöitä.

Toimintansa aikana Juhavalle ovat suunnitelleet designkynttilöitä muiden muassa Kaija Aarikka ja Timo Sarpaneva, jonka erityisesti Festivo-kynttiläjalkaan suunnittelema antiikkipallokynttilä otettiin vuonna 2017 uudelleen tuotantoon.

## Lähteet
Jon Georg Dale

**Jon Georg Dale** (s. 16. kesäkuuta 1984 Volda) on norjalainen entinen edistyspuolueen poliitikko. Hän toimi Norjan maatalous- ja ruokaministerinä vuosina 2015–2018 sekä liikenne- ja viestintäministerinä 2018–2020. Vuosina 2013–2021 hän istui suurkäräjillä.

## Lähteet

## Aiheesta muualla
* Jon Georg Dale Norjan suurkäräjien verkkosivuilla
Simca 1000

**Simca 1000** oli ranskalaisen Simcan vuosina 1961–1978 valmistama takamoottorinen, porrasperäinen, neliovinen ja nelipaikkainen pikkuauto. Siitä tuli myyntimenestys kotimaassaan Ranskassa, ja myös Suomessa se oli 1960-luvun keskivaiheilla yksi yleisimmistä automalleista. Kaikkiaan Simca 1000 -mallia rakennettiin noin 1,6 miljoonaa kappaletta.

Simca 1000 syntyi yhteistyössä Simcan tuolloisen vähemmistöomistajan, italialaisen Fiatin kanssa, jonka oma takamoottorinen pikkuauto Fiat 600 oli suuri myyntimenestys Euroopassa. ”Pikku-Fiatista” poiketen Simca 1000 oli neliovinen sedan ja muotoilultaan ranskalaisten suosimaa ”saippuarasiatyyliä”, jota edusti vuonna 1956 esitelty, niin ikään takamoottorinen ja itsekantavaan koriin perustuva Renault Dauphine. Simca 1000:n kulmikas kori ei ollut ilmanvastuksen kannalta edullinen, mutta tarjosi hyvät tilat niin matkustamoon kuin keulassa sijaitsevaan tavaratilaankin.

## Simca 1000 Suomessa
Suomen korkean autoveron takia maahantuoja Berner Oy sai Simca-tehtaan aluksi tekemään Suomen markkinoita varten riisutun version 1000e, jota ei tiettävästi myyty missään muualla. ”Simca tonni” joutui Suomessa muun muassa rungon katkeamisesta pelotelleiden huhujen kohteeksi, mutta siitä huolimatta se ylsi useana vuonna Suomen kymmenen eniten myydyn automallin listalle.

Vuonna 1965 Simca 1000 maksoi Suomessa 6&nbsp;320 markkaa. Samassa hintaluokassa olivat Moskvitš Elite (6&nbsp;400 mk) sekä takamoottoriset BMW 700 (6&nbsp;490 mk), Fiat 850 (6&nbsp;390 mk), Hillman Imp (6&nbsp;395 mk), Škoda 1000 MB (6&nbsp;600 mk) ja Volkswagen Kupla De Luxe (6&nbsp;500 mk).

Numerossa 2/1972 *Tekniikan Maailma* vertaili neljää ”Suomen toiseksi halvinta” autoa – mukana ei ollut markkinoiden halvinta eli Ladaa. Simca 1000 LSE sijoittui vertailutestissä toiseksi Renault 4 L:n jälkeen ja ennen Moskvitš Elite 1500 M- ja Wartburg 353 -malleja. Testaajat kiittelivät Simcan näppäryyttä kaupunkiajossa sekä viimeistelyä, mutta moittivat muun muassa löysiä istuinpehmusteita, sivutuuliherkkyyttä ja kovaa melutasoa.

## Tehokkaammat mallit
1960-luvun lopulla 1&nbsp;118 kuutiosenttimetrin moottorilla varustettu urheilullinen Simca 1000 S kehitti 7 hevosvoimaa normaalimallia enemmän ja kilpaili muun muassa Renault R 8 S:n kanssa. 1970-luvun alussa esiteltiin samaan moottoriin perustuva, markkinoilta poistuneen Renault 8 Gordinin tyyliä jäljittelevä tehokas, vain punaisena myyty Simca 1000 Rallye, joka sai vuosikymmenen mittaan kolme myöhempää versiota (Rallye 1, 2 ja 3).

## Katso myös
*Simca 1100
## Lähteet
Maya Fernández Allende

**Maya Alejandra Fernández Allende** (s. 27. syyskuuta 1971 Santiago, Chile) on chileläinen biologi, eläinlääkäri ja sosialistisen puolueen poliitikko. Hän istui Chilen edustajainhuoneessa vuosina 2014–2022. Tammikuussa 2022 Gabriel Boric valitsi Fernándezin tulevan hallituksensa puolustusministeriksi, ja hän aloitti virassa 11. maaliskuuta 2022.

## Elämä ja ura
Fernández syntyi vuonna 1971. Hänen isoisänsä oli Chilen presidentti Salvador Allende. Kun tämä syrjäytettiin sotilasvallankaappauksessa 1973, Fernández pakeni perheensä mukana Kuubaan, jossa hän asui 21-vuotiaaksi saakka, ennen kuin palasi Chileen vuonna 1990. Kahden vuoden kuluttua hän asettui Chileen pysyvästi. Hän aloitti Chilessä yliopisto-opinnot ja liittyi Sosialistiseen puolueeseen. Vuonna 2008 hänet valittiin Nunõan kunnanvaltuustoon mutta ei tullut valituksi uudestaan vuoden 2012 vaaleissa. Vuonna 2014 hän nousi Chilen kansalliskongressin edustajainhuoneeseen, josta hän sai jatkopaikan vuonna 2018. Hän toimi edustajainhuoneen puheenjohtajana 2018–2019. Maaliskuussa 2022 hänestä tuli Chilen puolustusministeri.

## Lähteet

## Aiheesta muualla
*''Maya Fernández Allende'' Chilen edustajainhuoneen verkkosivuilla
Okasuomukala

**Okasuomukala** (*Hispidoberyx ambagiosus*) on okakaloihin kuuluva kalalaji. Sitä tavataan syvistä vesistä indopasifiselta merialueelta. Okasuomukala on ainoa laji okasuomukalojen (Hispidoberycidae) heimossa.

## Koko ja ulkonäkö
Okasuomukala voi kasvaa suurimmillaan noin 18 cm pitkäksi. Laji on ruumiinmuodoltaan pitkäomainen ja suuripäinen. Päässä on limatäytteisiä onkaloita ja suuri suu ulottuu silmien taakse. Kalan kiduskannessa on piikki ja selkä- ja peräeviä ennen on piikikkäitä ruotoja. Myös okasuomukalan suomuissa on piikkejä. Selkäevä sijaitsee ruumiin takaosassa.

## Levinneisyys ja elintavat
Okasuomukalasta tunnetaan vain viisi havaintoa Malakan niemimaan, Sumatran, Jaavan ja Hainanin läheisyydestä. Se elää 560&ndash;1&nbsp;100 metrin syvyydessä ja sen ravintoa ovat mahdollisesti äyriäiset kuten katkaravut.

## Lähteet
Osinko-osake

**Osinko-osake** tarkoittaa osaketta, jolle maksetaan korkeaa tai nousevaa osinkoa. Osinko-osakkeita on **osinkoyhtiöillä**.

Osinko-osakkeella ei ole tarkkaa määritelmää. Osinko-osakkeeksi voidaan sanoa osaketta, jolla on korkea osinkotuotto eli osinko on suuri suhteessa osakkeen hintaan. Osinko-osakkeella voidaan tarkoittaa sitä, että osakeelle on historiassa maksettu tasaista nousevaa osinkoa. Sillä voidaan tarkoittaa myös sellaista osaketta, jonka osingon odotetaan nousevan jatkossa. 

Osinko-osakkeita suosivaa sijoitusstrategiaa sanotaan **osinkosijoittamiseksi**. Siinä sijoitetaan korkeaa tai kasvavaa osinkoa maksaviin osinkoyhtiöihin.

Jos yhtiön osinkotaso ei ole kestävä, osingonmaksu osinko-osakkeelle voi lakata. Tästä käytetään nimitystä *osinkoansa* tai *osinkoloukku*.

## Katso myös

* Arvo-osake

## Lähteet

## Aiheesta muualla

* 11 syytä suosia osinkoyhtiöitä
* 3 suurinta osinko-osakkeisiin liittyvää väärinkäsitystä
Vuotasiipi

**Vuotasiipi** (*Culcita macrocarpa*) on Lounais-Euroopassa esiintyvä kookas saniaislaji. Se muistuttaa paljon vuotasiipien suvun toista lajia *[[Culcita coniifolia]]a*, joka kasvaa Atlantin toisella puolella, trooppisessa Amerikassa. Vuotasiipi esiintyy muutamilla seuduilla Portugalin ja läntisen Espanjan rannikoilla sekä Makaronesiassa, Teneriffalla, Madeiran saarella ja Azoreilla. Se kasvaa tyypillisesti kalliorinteillä tai pensaikoissa ja vaatii korkeaa ilmankosteutta.

## Lähteet

## Aiheesta muualla
* Finto: Kassu – Kasvien suomenkieliset nimet: ''Culcita macrocarpa'' C.Presl
Veikko Kumpulainen

**Veikko Kasper Kumpulainen** (12. elokuuta 1912 Hausjärvi – 1. elokuuta 1977 Nurmijärvi) oli suomalainen yrittäjä ja yritysjohtaja, joka sai teollisuusneuvoksen arvonimen.

Kumpulainen valmistui koneteknikoksi Helsingin teollisuuskoulusta 1938 ja meni valmistuttuaan työnjohtajaksi Strömbergille Pitäjänmäelle. Sotien aikana hän toimi puolustuslaitoksen palveluksessa,  ammusvalmistuksen tarkastajana ja optisten laitteiden suunnittelijana ja tarkastajana. Konetehdas V. Kumpulainen -yrityksen toiminnan Kumpulainen aloitti vuonna 1945, osakeyhtiöksi yritys muuttui parin vuoden päästä.

Yritys valmisti muun muassa hammas- ja kierukkavaihteita, penkkisorveja sekä koneruuvipuristimia ja kuorma-autojen mekaanisia kippejä. Hydraulisia pumppuja ja kippejä se alkoi tarjota 1950-luvulla, samoin kuin pylväsporakoneita. Kippikoneistojen valmistus päättyi 1960-luvun alussa ja V. Kumpulainen -nimisenä yhtiönä vuodesta 1958 toiminut yritys keskittyi teollisuusvaihteisiin. Siitä tuli kierukkavaihteiden johtavia valmistajia Euroopassa, mutta se oli myös lieriövaihteiden valmistajana edelläkävijä. Kumpulainen sai teollisuusneuvoksen arvonimen vuonna 1974. Hänen poikansa Vesa Kumpulainen, joka tuli 1978 Kumeraksi nimensä muuttuneen perheyhtiön toimitusjohtajaksi vuonna 1977, sai puolestaan teollisuusneuvoksen arvonimen vuonna 2002.

## Lähteet

## Aiheesta muualla
* Kumera Corporation (englanniksi)
Bassopasuuna

**Bassopasuuna** on B♭ -sävellajiin viritetty vaskipuhallin.

Siinä on samanpituinen putki kuin tenoripasuunassa (2,7 metriä), mutta putken sisähalkaisija on isompi ja siinä suurempi kello. Bassopasuunassa käytetään suurempaa suukappaletta, joten se soveltuu paremmin matalien äänien soittamiseen. Putken sisähalkaisija on 13,8 mm ja kellon halkaisija on 22.8–26.7 cm.

Nykyaikaisessa bassopasuunassa on yksi tai (useammin) kaksi venttiiliä, joita käytettynä soittimen äänenvoimakkuus alenee. Ensimmäinen venttiili laskee instrumentin sävellajin arvoon F. Toista venttiiliä on kahta tyyppiä – yksi tyyppi laskee sävellajin arvoon G♭, toinen, harvinaisempi tyyppi laskee sen arvoon G. 1800-luvun ja 1900-luvun alun bassopasuunat tehtiin toisinaan venttiilikiinnikkeellä E-nuotilla F-nuotin sijaan tai vaihtoehtoisella viritysliukukappaleella äänenvoimakkuuden laskemiseksi E♭:een. Bassopasuunassa, joissa on yksi venttiili, on usein viritysliuku, joka on tarpeeksi pitkä alentaakseen sävelkorkeutta ylimääräisellä puoliaskelilla, jolloin näppäin muuttuu E:ksi F:n sijaan.

Nykyaikaisen bassopasuunan ääniala on täysin kromaattinen. Bassopasuuna, jossa on toinen venttiili G♭:ssa, pystyy soittamaan B♭0:sta (tai jopa A0:sta venttiililuistien ollessa suljettuna) F5:een asti – monet ammattilaiset pystyvät laajentamaan aluetta vieläkin korkeammalle, vaikka tällaiset vaatimukset saattavat olla rasittavia soittajalle ja/tai ovat epäluotettava. Vanhemmissa tai konservatiivisemmissa sävellyksissä vältetään usein äärimmäisiä äänialoja ja harvoin ulottuvat F4/G4:n yläpuolelle tai B♭1:n alapuolelle. Nykyaikaiset orkesteri- ja soolokappaleet sekä modernit jazz-sovitukset hyödyntävät usein bassopasuunan laajaa äänialaa.

Normaalissa sinfoniaorkesterissa, joka esittää romantiikan tai myöhempien aikakausien teoksia, on yleensä yksi bassopasuuna. Tätä on nähtävissä myös sotilassoittokunnissa, puhallinorkestereissa ja jazzbändeissä; bassopasuunaa soittaa yleensä kolmas pasunisti sinfoniaorkesterin pasuunaosassa, kahta ensimmäistä osaa soittavat yleensä tenoripasuunat. Jazzissa bassopasuunan merkittävimmät käyttökohteet olivat pianisti Herbie Hancockin kahdessa äänityksessä, *Speak Like a Child* (1968) ja *The Prisoner* (1969), joissa soitinta käytettiin puhtaasti äänitystarkoituksiin.

## Lähteet

## Aiheesta muualla

* Bass Trombone – How is it different?
* Bass Trombone vs Tenor Trombone – the Differences, the Similarities, and the in-Betweens
* What Is a Bass Trombone?
Indeksisijoittaminen

**Indeksisijoittaminen** tarkoittaa sijoitusstrategiaa, jossa sijoitetaan jonkin indeksin kuten osakeindeksin mukaisesti. 

Indeksisijoittamisessa noudatetaan niin sanottua *passiivistrategiaa*. Sijoitukset hajautetaan sijoituskohteisiin ennalta valitun indeksin mukaisesti. Passiivistrategian vastakohtia ovat ''aktiivistrategiat'', joissa sijoituskohteet poimitaan muulla tavoin.

Indeksisijoittaja tavoittelee valitsemansa markkinan keskimääräistä tuottoa. Strategian etuihin kuuluvat matalat kustannukset ja hajauttaminen. Strategian haittapuolena voidaan pitää sitä, että sijoittaja ei juuri voi saada markkinan keskimääräistä tuottoa enempää. Kulujen vuoksi tuotto tavallisesti jää jonkin verran indeksin tuottoa heikommaksi.

Indeksisijoittaminen tapahtuu tavallisesti jonkin indeksirahaston kautta. Moni indeksirahasto on pörssinoteerattu rahasto eli ETF. Indeksin mukaan sijoittavasta ETF:stä käytetään myös nimeä *indeksiosuusrahasto*.

## Katso myös

* Osakepoiminta

## Lähteet

## Aiheesta muualla

* Indeksisijoittaminen – kahdeksan väitettä ja vastaväitettä
Talvinen matka

**Talvinen matka** on Visa Koiso-Kanttilan ohjaama ja käsikirjoittama suomalainen dokumenttielokuva vuodelta 2007.

Elokuva on henkilödokumentti ohjaajan veljestä, tenorilaulaja Kalle Koiso-Kanttilasta joka on päättämässä lauluopintojaan ja pyrkimässä laulajaksi Oopperaan koelaulujen kautta.

## Lähteet
Rassisara

**Rassisara** (*Carex retrorsa*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Rassisara muistuttaa neulasaraa (*Carex lupulina*).

Rassisaran kukkivat varret voivat kasvaa noin 90 senttimetriä korkeiksi, mutta kaikki kasvit eivät tuota kukintoja ja hedelmiä. Rassisaran varret ovat sileitä, kolmisärmäisiä ja kasvutavaltaan pystyjä tai nuokkuvia. Tyvitupet ovat tummanruskeita tai purppuraisenruskeita. Lehdet kasvavat sekä kasvin tyvellä että varressa vuorottaisesti. Lehdet ovat 3–10 mm leveitä.

Rassisara on erilaistähkäinen saralaji, ja sillä on erilliset hede- ja emitähkät. Kukinnossa on yleensä yksi hedetähkä, mutta joskus niitä voi olla kaksi tai kolmekin. Hedetähkä on enintään 5 cm pitkä ja se sijaitsee varren kärjessä. Joskus hedetähkän tyvellä voi olla myös muutamia emikukkia. Muuten hedetähkän alapuolella on kolmesta kahdeksaan emitähkää, joista jokainen on enintään 5 cm pitkiä. Emitähkät ovat tiiviin lieriömäisiä ja perättömiä tai lyhytperäisiä. Joissakin emitähkissä voi olla kärjessä muutamia hedekukkia. Ylimmät emitähkät ovat yleensä yhtenä ryppäänä, mutta alin emitähkä on yleensä hieman erillään ylemmistä emitähkistä sekä pidempiperäinen kuin ylemmät emitähkät. Kunkin emitähkän tyvellä on lehtimäinen tukilehti. Alimman tähkän tukilehti on kolmesta yhdeksään kertaa kukintoa pidempi.

Hedelmät kehittyvät loppukevään ja keskikesän välillä emitähkien pullakoihin. Pullakot ovat 6–10 mm pitkiä ja halkaisijaltaan 2,1–3,4 mm. Kypsinä pullakot ovat vihertävänkeltaisia ja 6–13-suonisia.

Rassisara kasvaa soistuneilla alueilla, märissä tiheiköissä, järvien ja lampien rannoilla sekä jokien varsilla.

## Lähteet
* Minnesota Wildflowers: ''Carex retrorsa'' (Retrorse Sedge) 
### Viitteet

## Aiheesta muualla
* Laji.fi: Rassisara (''Carex retrorsa'')
* JSTOR Global Plants: ''Carex retrorsa'' 
* Integrated Taxonomic Information System (ITIS): ''Carex retrorsa'' 
* Global Biodiversity Information Facility (GBIF): ''Carex retrorsa'' 
* Flora of North America: ''Carex retrorsa''
Villar Perosa

**Villar Perosa** () on kunta Italiassa Piemonten alueella sijaitsevassa Torinon metropolikaupungissa.  Vuoden 2022 alussa kunnassa oli arviolta 3&nbsp;942 asukasta.

## Lähteet

## Aiheesta muualla
Luhmanovskajan metroasema

**Luhmanovskaja** () on yksi Moskovan metron asemista. Se avattiin 3. kesäkuuta 2019.

## Lähteet

## Aiheesta muualla
Keskiarvostrategia

**Keskiarvostrategia** tarkoittaa sijoitusstrategiaa, jossa sijoituksia tehdään tasaisin väliajoin. Keskiarvostrategialla hajautetaan ajallista riskiä.

Keskiarvostrategioita on kahta eri tyyppiä:

**Hintakeskiarvostrategiassa** (*cost averaging*) ostetaan samaa sijoituskohdetta tasasummalla säännöllisin väliajoin. Tämä strategia sopii esimerkiksi kuukausisäästämiseen. Kun hinta on matalalla, kohdetta saadaan enemmän ja vastaavasti vähemmän, kun hinta on korkea. Keskimääräinen ostohinta jää siten alemmaksi.

**Arvokeskiarvostrategiassa** (*value averaging*) ostetaan sijoituskohdetta enemmän silloin, kun sen hinta on laskenut, ja vähemmän silloin, kun sen hinta on noussut.

## Lähteet
El Meniaa

**El Meniaa** (, aikaisemmin *El-Goléa*, ) on kunta sekä El Meniaan maakunnan ja piirikunnan keskus Algeriassa. Se sijaitsee Läntisen Ison Ergin itäreunalla noin 880 kilometriä Algerista etelään. Kunnassa on 40&nbsp;200 asukasta (vuonna 2008, väestönlaskenta). 

Keidaskaupunki on muodostunut zenata-berberien keskiajalla perustaman ja tuaregien myöhemmin valloittaman linnoituksen eli *ksarin* ympärille. Sen kautta kulki kauppareitti Mzabista Touatiin ja Tidikeltiin. 1600-luvulla El-Goléa kuului Ouarglan sulttaanin alaisuuteen. Ranskalaiset perustivat sinne varuskunnan vuonna 1891.

Kukkulalla sijaitseva linnoitus on nykyään autiona. Sen alapuolella ovat vanha kaupunki ja nykyaikainen kaupunginosa. Asukkaista noin puolet on haratineja ja loput Mzabista tulleita kauppiaita tai paikoilleen asettuneita paimentolaisia. Aikaisemmin El-Goléassa asui myös juutalaisia.

El Meniaasta on maantieyhteydet Adrariin, Ghardaïaan, In Salahiin ja Timimouniin. Kaupungissa on lentokenttä. Keitaalla viljellään taateleita, hedelmiä, viljaa, papuja ja muita vihanneksia. Nähtävyyksiin kuuluvat raunioitunut *ksar* ja pieni museo sekä vuonna 1938 vihitty Saharan ensimmäinen kirkko. Sen vieressä on Charles de Foucauldin hauta.

## Lähteet
Incorruptible

**Incorruptible** on yhdysvaltalaisen Iced Earth -yhtyeen kahdestoista studioalbumi, joka julkaistiin 16. kesäkuussa 2017.
## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jon Schaffer – kitara, koskettimet, laulu
* Stu Block – laulu
* Brent Smedley – rummut
* Luke Appleton – basso, laulu
* Jake Dreyer – kitara

## Arvostelut
* Imperiumi: 8½/10
* Inferno : 
* Kaaoszine: 
* Soundi : 
* V2.fi : 

## Lähteet

## Aiheesta muualla
* 
*
Villar

**Villar** voi tarkoittaa ainakin seuraavia:

;paikannimenä:
* Villar Dora, kunta Torinon metropolikaupungissa Piemonten hallintoalueella Italiassa
* Villar Focchiardo, kunta Torinon metropolikaupungissa Piemonten hallintoalueella Italiassa
* Villar Perosa, kunta Torinon metropolikaupungissa Piemonten hallintoalueella Italiassa
* Villar Pellice, kunta Torinon metropolikaupungissa Piemonten hallintoalueella Italiassa
* Villar San Costanzo, kunta Italian luoteisosan Cuneon maakunnassa Piemonten hallintoalueella
Momentum-strategia

**Momentum-strategia** tarkoittaa sijoitusstrategiaa, jossa sijoitetaan menneen kurssikehityksen perusteella. 

Strategian ajatuksena on ostaa niitä sijoituskohteita, joiden kurssi on noussut, koska nousun voi odottaa jatkuvan. Vastaavasti myös myydään niitä kohteita, joiden kurssi on laskenut.

Strategiassa pyritään hyötymään osakemarkkinoiden niin sanotusta momentum-anomaliasta. Anomalialla tarkoitetaan markkinoiden säännöllisesti ilmenevää poikkeavuutta. Poikkeavuutta hyödynnetään siten, että ostetaan niitä osakkeita, joiden kurssi on eniten noussut kuluneiden 3–12 kuukauden aikana. Tällaisten osakkeiden uskotaan olevan tuottavia myös tulevaisuudessa. Samaan aikaan heikommin tuottaneiden osakkeiden uskotaan tuottavan jatkossa edelleen heikommin.

## Lähteet
Paul-Henri Sandaogo Damiba

**Paul-Henri Sandaogo Damiba** (s. 1981 Ouagadougou) on burkinalainen upseeri, joka toimi Burkina Fason johtajana tammikuusta syyskuun 2022 loppuun. Hänen johtamansa juntta syrjäytti demokraattisilla vaaleilla valitun Roch Marc Christian Kaborén maan turvallisuustilanteen heikkenemisen takia. Paljolti samasta syystä vihastunut nuorempi upseerikunta syrjäytti Damiban kapteeni Ibrahim Traorén johtamassa sotilasvallankaappauksessa syyskuun 2022 lopussa.

Damiba syntyi tammikuussa 1981 ja aloitti 1992 sotilaskoulun Burkina Fasossa. Pôn kaupungissa hän sai sissikolutuksen. Hän oli presidentti Blaise Compaorén turvallisuusjoukoissa vuoteen 2011, ja sen jälkeen hän toimi pohjoisten Dorin ja Ouahigouyan sotilasjoukkojen komentajana. Hän osallistui vuonna 2015 upseerikoulutukseen Pariisin sotilasakatemiassa. Burkina Fason eliitin jäsenille on tavallista saada koulutusta Pariisista. Damiba opiskeli lisäksi kriminologiaa ja suorittanut kursseja strategiasta ja johtamisesta.  Damibaa kuvataan hyväksi sotilaaksi ja vaativaksi komentajaksi, ja hän on myös kirjoittanut kirjan Länsi-Afrikan turvallisuusongelmista.

Damiba oli vuosina 2019–2020 taistelemassa rykmentinkomentajana ääriaineksia vastaan. Tuolloin hänelle selvisi, miten heikosti koulutettu ja aseistettu maan armeija on. Se ei pärjännyt liikkuvia militantteja vastaan. Damiba nimettiin joulukuussa 2020 pääkaupunkia Ouagadougouta suojaavien joukkojen komentajaksi. Damiba oli hyvin pettynyt hallituksen toimiin islamisteja vastaan.

Burkina Fasossa syttyi myös laajoja prosteteja Roch Marc Christian Kaboréa hallintaan vastaan. Damiba joukkoineen kaappasi 24. tammikuuta 2022 vallan ja asetti Kaborén kotiarestiin. Vallankumousjohtajat ilmoittivat uuden Suojan ja ennallistamisen isänmaallinen liike MPSR:n muodostamisesta. Damiba ilmoitti kaapauksen johtuneen siitä, että Kaborén virkakaudella Burkina Fason turvallisuustilanne on heikentynyt merkittävästi. Damibasta tuli uuden liikkeen johtaja, ja 16. helmikuuta Burkina Fason presidentti asevoimien ylipäällikkö. Damiba kertoi, että hänen tärkein priotettiinsa oli kukistaa levottomuudet. Hän sanoi virkaanastujaispuheessaan myös uudistavansa asevoimia ja taistelevansa korruptiota vastaan.

Damiban juntta kaatui lokakuussa 2022, kun Ibrahim Traoré johti uutta vallankaappausta. Traorén mukaan Damiban syrjäytettiin edelleen heikentyneen turvallisuustilanteen takia. Näistä ajoista alkaen Damiba on ollut siirtolaisena Togossa.

Tammikuussa 2026 uutisoitiin, että Togo pidätti Damiban Ouagadougoun viranomaisten syytettyä häntä seuraajansa murhan sunnittelusta. Togon oikeusministeriön mukaan hänet luovutettiin Burkina Fason viranomaisille 17. tammikuuta. Ministeriön mukaan Burkina Faso lupasi varmistaa Damiban fyysisen koskemattomuuden, ihmisarvon ja oikeudenmukaisen oikeudenkäynnin. Burkina Fason sotilashallitus syytti häntä myös julkisten varojen kavalluksesta, laittomasta rikastumisesta, korruptiosta, törkeästä anastetun omaisuuden vastaanottamisesta ja rahanpesusta.

## Lähteet
Matti Eestilä

**Matti Eestilä** (s. 1949) on itäsuomalainen liikemies ja sijoittaja. Vuonna 2014 hän oli Pohjois-Savon suurituloisin veronmaksaja. Eestilä perusti Betonimestarit Oy:n Seppo Saarelaisen kanssa, mutta myi osakkeensa vuonna 2000. Eestilä omistaa Kuopiossa Fagernäsin kartanon, Ritoniemen ja Puijonsarven kärjen.
Hän on myös Outokummun suurin henkilöomistaja.

Kansanedustaja Markku Eestilä on Matti Eestilän veli.

## Lähteet

## Aiheesta muualla
* Miljonääri tuskastui verottajaan Savon Sanomat 2014